**Leksiýa 15. Demir ýol hojalygy ösdürmek**

15.1. Wagon hojalygy ösdürmegiň ykdysady netijeliligi.

15.2. Ýol hojalygy ösdürmegiň ykdysady netijeliligi.

15.3. Hereket hojalygy ösdürmegiň ykdysady netijeliligi.

15.1. Wagon hojalygy demir ýol ulagyň maddy-tehniki esasynyň esasy düzüjisidir. Bu hojalyga demir yoluň esasy fondunyň 15% düşýär, demir yol işgärleriň 18,5% wagon hojalygyň işi bilen meşgullanýar. Wagon hojalygyň esasy fondynyň işjeň bölegi ýük hem-de ýolagçy wagon, konteýner parkyndan durýar. Esasy fondyň galan bölegi abatlaýyş esasdan durýar. Oňa wagon deposy, wagonlary düşürmäge taýýarlyk nokat, wagonlara tehniki hyzmat nokady, enjamlary abatlama nokat degişli.

Häzirki wagtda wagon hojalygyň tehniki enjamlaşdyrylyşy şu ugurlarda alnyp barylýar:

1. ylmy-tehniki progresiň gazananlaryny hasaba alyp, täze gurulýan demir ýollaryň tehniki-ykdysady we berklik häsiýetnamalaryň gowylandyrylmagy;
2. wagonyň ýük göterijiligini we sygymyny ýokarlyndyrmak;
3. otly agramyň we hereket tizligiň ýokarlanmagyna getirýän häzirki zaman awtotormaz enjamy bilen wagonlaryň enjamlaşdyrmak;
4. awtotormaz we awtotirkeg enjamlary kämilleşdirmek;
5. ownuk iberme üçin konteýneriň, uly möçberli agyr ýük üçin transporteryň ykdysady taýdan has netijeli görnüşini döretmek;
6. köpçülikleýin ýük daşamak üçin wagonyň maksadalaýyk ykdysady ýöriteleşişini berkitmek;
7. ýolagçy wagonyň amatlylygyny üznüksiz kämilleşdirmek we ýokarlandyrmak.
8. wagonyň ulanyş ygtybarlygynyň berkligini we uzak möhletleýinligini ýokarlandyrmak.

Ýük wagonyň görnüşi we gurluşy daşamanyň özüne düşýän gymmatyna uly täsir edýär. Wagon hojalygy ösdürmegiň iň ýokary derejesi wagon parkyň düzüminiň saýlawy, ýüküň sanawyna laýyklygy bilen kesgitlenýär. Parkyň düzüminiň dogry hasaplanmak esasynda geljekde demir ýoluň geçirjilik ukyby wagonyň ýük göterjiligini ulanma derejesine bagly bolup durýar.

Ýol hojalygynda ulanyş işgärleriň 3,9%, daşama edilýän çykdajynyň 1,2% sarp edilýär. Ýolagçylara hyzmaty gowulandyrmak üçin ýol hojalygyň ösişi täze demir ýol menzilleriň durkuny täzelemek we täzesini gurmak boýunça uly iş alnyp barylýar. Demir ýol menzilleriň gurluşygy we abatlanyşy beýleki ulag görnüşlerde ýolagçy enjamlaryň ösüşi bilen bir wagtda geçirilýär. Petek satmagyň merkezleşdirilmegi wagonda ýolagçy ýerleriň doly ulanylmagy, eger gerek bolsa goşmaça otly bellemäge ýa-da dolanyşykdaky otlylaryň emele geliş çyzgysy çalyşmaga ýardam berýär. Ýolagçylara petek satmagyň awtomatlaşdyrylmagy 3-5 ýylda ödelýär. Demir ýol menzilde el goşlary we bagažy işlemek boýunça awtomatlaşdyryp bolýar. Demir ýol menzilleriň maglumat habar beriş gullugy yzygider kämilleşdirilýär.

15.2. Ýol hojalygyň ösüşi demir ýoly enjamlaşdyrmak boýunça işleriň aýrylmaz bölegi hasaplanýar. Ýol hojalygyň paýyna esasy fondyň 50%, daşama çykdajynyň 20,5%, demir ýol işgärleriň 17% düşýär. Bu hojalygy ösdürmegiň şu esasy ugurlary tapawutlanýar:

1. ýol gurluşygy güýçlendirmek;
2. ähli ýol düzüjileriň uzak möhletleýinligini ýokarlandyrmak;
3. ýoly işçi ýagdaýda saklamak;
4. ýol abatlama boýunça ähli işiň toplumlaýyn mehenizmleşdirilmegi.

Ýol hojalygynda agyr görnüşli relsleri ulanmaga uly ähmiýet berilýär. Agyr görnüşli relsler uzak möhletleýinligi bilen tapawutlanýar. Ony saklanmak we abatlamak üçin az çykdajy edilýär. Relsleriň agramynyň artmagy bilen otlularyň agramynyň artmagyna, hereket tizligiň ýokarlanmagyna giň mümkinçilik döreýär. Ýolagçy otlularyň wagonlary az yrgylda sezewar bolýar. Bu ýolagçylar üçin ýol amatlylygy ýokarlandyrýar. Agyr görnüşli relsleriň ulanylmagy lokomatiw ýangyjy we elektrik energiýa tygşytlamaga, lokomotiwiň, wagonyň ulanyş möhletini artdyrmaga, abatlama çykdajylary peselmäge ýardam edýär. Agyr görnüşli relslere geçilmegi relsiň uzynlygynyň uzaldylmagy bilen alnyp barylýar. Uzyn relsli bölümde ony saklamak üçin esilýän çykdaýjyny 10-11% peseldýär. Her km-de 3,5-4 tonna çenli rels berkitme ulanmagy azaldýar. Agyr relsleriň ulanylmagy ýol we hojalyk desgalaryň az hatardan çykmagyna täsir edýär.

15.3. Hereket hojalyga ýörite ýolagçy menzilden daşary galan menziller, demir ýolda daşama işi amal edýän nokatlar degişli. Hereket hojalygynda daşama bilen meşgul işgärleriň 10% zähmet çekýär. Bu hojalygyň çykdaýjylary demir ýoluň ulanyş çykdaýjylarynyň 6% düzýär. Menzili ösdürmegiň şu esasy ugurlary bar:

1. ýol ösüşiň güýçlendirilmegi;
2. enjamlaşdyrlan tehniki menzilde saýlama işiň toplanmagy;
3. otlulary kabul etmek, ibermek;
4. saýlama iş boýunça ähli işiň mehanizmleşdirilmegi, awtomatlaşdyrylmagy.

Ýol ösüşiň güýçlenmegi täze ýollary goýmak, hereket edýänleri uzaltmak, menzil ýollary we ýörelgeleri rejeli ýerleşdirmek bilen alnyp barylýar. Menzil ýol ösüşi häsiýetlendirýän möhüm tehniki-ykdysady görkeziji menzil ýol uzynlygyň gatnaşygy bilen kesgitlenýär. Kabul ediji, iberji menzil ýollaryň uzynlygyna ýükli otlylaryň agramy, ýüksüz wagonlaryň sany, şoňa laýyklykda ugur geçirjilik ukyby garaşly bolýar.

Käbir menzilde ýol ösüşi täze demir ýol ugruň we eltme ýollaryň birleşmegi, otlulary duruzman geçirmek mümkinçiligi döretmek esasynda güýçlendirilýär. Menzili ösdürmek uly maýa goýum talap edýär. Menzil ýollaryň ösmegi bilen hereket edýän düzümiň we lokomotiwiň boş durýan wagtynyň azaldylmagy, ýük ýüklemek we düşürmek işleriň çaltlandyrylmagy, zähmet öndürjiligiň ýokarlanmagy bilen ulanyş çykdajynyň aşaklkamagy bolup geçýär. Täze ýollaryň gurluşygyna goýulýan maýa goýum 3-4 ýylda ödelýär. Eger-de menzil ýol uzaldylanda otly agramy ýokarlandyrylsa uly netije alyp bolýar. Häzirki wagtda mehanizirlenen depolary bolan menziller ähli saýlama işiň ýaryny ýerine yetirýär. Saýlama işiň az sanly menzilde jemlenmegi täze awtomatizasiýa serişdeleri tiz girizmäge, depolary has netijeli ulanmaga, wagon dolanşygyň çaltlanmagyna we işiň özüne düşýän gymmatyny peseltmäge ýardam edýär. Şeýle görnüşli menzilde 40 sany saýlama ýol bolmaly. Ýerli wagon akymy işlemek üçin saýlama menzilde pes kuwwatly depo gurulýar. Bu wagon akymy täzeden işlemäge mümkinçilik berýär. Awtomatik blokirleme, dispetçer merkezleşdirilmegi, ugrukdyryjylary we signallary merkezi dolandyrmak, EHM-ň kömegi bilen menzil aragatnaşygy alyp barmak otlulary kabul etmek we ibermek prosesi awtomatlaşdyrmaga şert döredýär. Uly saýlama menzilde depo awtomatizasiýasy, merkezleşdirilen enjamlar döredildi. Şeýle menzilde otlularyň düzülmegi we goýberilmegi awtomatik ýagdaýda öňden taýýarlanan programma esasynda alnyp barylýar. Eger mehanizirlenmedik depodan düzümi goýbermegiň wagty 18-20 minut, mehanizirlenende 12-15 minut bolsa, onda awtomatizirlenende 9-10 minuda çenli peseldip bolýar. Awtomatizasiýada 15-40 adama çenli iş ýeri boşaýar, wagony täzeden işlemegiň özüne düşýän gymmaty 15-20% peselýär.